kardosdrur/scandi-wiki huggingface dataset:
Dragan Gajić

Dragan Gajić (født 21. juli 1984) er en slovensk håndboldspiller som spiller i MVM Veszprém KC og spillede fra 2005 til 2016, for Sloveniens herrerhåndboldlandshold.

Referencer

Eksterne henvisninger 

Håndboldspillere fra Slovenien
Personer fra Celje
Gašper Marguč

Gašper Marguč (født 20. august 1990) er en slovensk håndboldspiller som spiller i MVM Veszprém KC og for Sloveniens herrerhåndboldlandshold.

Referencer 

Håndboldspillere fra Slovenien
Andreas Nilsson (håndboldspiller)

Andreas Nilsson (født 12. april 1990) er en svensk håndboldspiller, som spiller i MVM Veszprém KC og for Sveriges herrerhåndboldlandshold.

Han har tidligere optrådt i IFK Skövde, hvor han spillede 89 kampe og scorede 466 mål, og HSV Hamburg. I 2014 fortsatte han til ungarske MVM Veszprém KC.

Nilsson spillede på det svenske U-landshold 2008-2011 og på A-landsholdet siden 2008. Han har pr. november 2020 spillet 142 kampe og scoret 340 mål. Som landsholdsspiller har han deltaget i en lang række slutrunder, herunder to olympiske lege (i 2012, hvor det blev til svenske sølvmedaljer, og 2016).

Referencer

Eksterne henvisninger 

Håndboldspillere fra Sverige
Håndboldspillere fra IFK Skövde
Håndboldspillere fra HSV Hamburg
Håndboldspillere fra MKB Veszprém KC
Deltagere for Sverige ved sommer-OL 2012
Deltagere for Sverige ved sommer-OL 2016
Håndboldspillere ved sommer-OL 2012
Håndboldspillere ved sommer-OL 2016
Olympiske sølvmedaljevindere fra Sverige
Rag'n'Bone Man

Rory Charles Graham (født 29. januar 1985 i Warrington, England), bedre kendt som Rag'n'Bone Man, er en engelsk sanger og sangskriver.

Han udgav i 2016 singlen "Human", sammen med albummet Human. Året efter udgav han sangen "Skin", som også blev populær.

Diskografi 
 Human (2017)
     Giant ( Calvin Harris, Rag`n`Bone) 2019

Sangere fra England
Superleg

Superleg var en dansk kæde af legetøjsbutikker, der eksisterede fra 1987 til 1996, hvorefter de indgik i Toys "R" Us.

Superleg blev etableret af firmaet Top-Toy, der i forvejen stod bag Fætter BR. Den nye kæde skilte sig imidlertid ud ved at være megabutikker med flere og billigere produkter end Fætter BR. Den fungerede derved som et modtræk til supermarkederne, der også solgte billigere legetøj. Den første butik åbnede i City 2 i Høje Taastrup i 1987. I de efterfølgende år frem til 1995 voksede kæden til ni butikker landet over.

Superleg var inspireret af Toys "R" Us-konceptet i USA. I 1995 rykkede Toys "R" Us selv ind i Danmark, da de åbnede en butik i Rødovre i København. Men Fætter BR viste sig at være en stærkere konkurrent end ventet. Året efter indgik Toys "R" Us og og Top-Toy derfor en masterfranchise for alle Toys "R" Us-butikker i Norden. Som følge heraf overtog Top-Toy den første Toys "R" Us i Danmark og tre i Sverige, mens de ni Superleg-butikker blev ændret til Toys "R" Us. Toys "R" Us endte til sidst med at have 21 butikker i Danmark. De lukkede imidlertid sammen med BR med udgangen af 2018, efter at Top-Toy var gået konkurs. BR blev dog efterfølgende overtaget af Salling Group, der reetablerede kæden i foråret 2019 med primært tidligere Toys "R" Us-butikker, herunder tidligere Superleg-butikker.

Noter 

Legetøjsbutikskæder i Danmark
Etableret i 1987
Ophørt i 1996
The Movie Database

The Movie Database (TMDb) er en online, brugerdrevet database med information om film og tv-serier. Projektet blev starter i 2008 af Travis til at holde styr på en samling med filmplakater. Den oprindelige database var baseret på data fra den frie projekt Open Media Database (omdb). TMDb er en konkurrent til det kommercielle IMDb. TMDb kan via API benyttes som kilde til brug af dataene i andre sammenhænge eksempelvis i mediecentersoftware Kodi.

I 2010 blev TMDb købt af firmaet Fan TV, men projektet fortsætter under grundlæggerens ledelse. I 2015 var der 234.000 film og 583.000 personer i databasen.

Se også 
 Danskefilm.dk
 Filmdatabasen
 Filmweb.no
 Internet Movie Database
 Internet Adult Film Database
 Scope
 Svensk Filmdatabas

Referencer 

Netdatabaser
Etableret i 2008
Film
Ray Sawyer

Ray Sawyer (født 1. februar 1937 i Chickasaw, Alabama, USA, død 31. december 2018 i Daytona Beach, Florida, USA ) var en amerikansk sanger, der var en del af Dr. Hook fra 1969 til 1983, to år før bandet blev opløst. Han fik tilnavnet Eye Patch efter at han mistede sit ene øje i 1968 pga. en bilulykke. Han spillede koncerter overalt i verden frem til tre år før sin død. Han optrådte på Roskilde Festival i 1976 og i Holstebro i 2011.

Liv 
14 år gammel fik han sit første job som professionel musiker som trommeslager i et lokalt band. Hans egen stil var en blanding af sort og hvid sydstatsmusik, som holdt gang i Alabamas dansesale. Efter at have været henvist til en kørestol i et år flyttede han efter genoptræningen til Los Angeles.

Under en rejse ved østkysten i 1969 lærte han sangeren og guitaristen Dennis Locorriere (1949-) at kende, sammen dannede de bandet Chocolate Papers, som 1969 blev omdøbt til Dr. Hook & The Medicine Show. Siden 1975 kaldte de sig kun Dr. Hook. Gruppen spillede en blanding af rock, country, soul og pop og var kendt for sin humor og specielle liveoptrædender. Deres bedst kendte sange er “Sylvia's Mother”, “When you're in love with a beautiful woman” og “Cover Of The Rolling Stone”.

Sawyer forlod bandet i 1983 og fra 1983 til 2015 optrådte han igen i USA og Skandinavien med spin-off-gruppen "Dr. Hook featuring Ray Sawyer".

Referencer

Eksterne henvisninger 
 
 

Musikere fra USA
Har spillet på Roskilde Festival
Ojaswi Rajanya Orden

Ojaswi Rajanya Orden ("Suveræn Velvillige Orden") var en nepalesisk ridderorden. Den blev givet til udenlandske statsoverhoveder, udenlandske eller nepalesiske monarker.
Ordren blev indstiftet den 14. maj 1934 af kong Tribhuvan Bir Bikram Shah Dev. Det var den højeste orden i Nepal, indtil Nepal Pratap Bhaskara ("Nepalesisk Æresdekoration") blev indført i 1966.

Referencer 

Ordener, dekorationer og medaljer fra Nepal
Chula Chom Klao Orden

Chula Chom Klao Ordenen (thai: เครื่องราชอิสริยาภรณ์ จุลจอมเกล้า ) er en thailandsk orden. Den er landets fjerde fornemste orden.
Ordenen blev oprettet den 16. november 1873 af kong Rama V af kongeriget Siam (nu Thailand) for at fejre 90-års jubilæumet af Chakri-dynastiet, og bærer hans navn (จุลจอมเกล้า Chula Chom Klao). Den lyserøde farve afspejler tirsdagens fødselsdagfarve for King Rama V.

Ordener, dekorationer og medaljer fra Thailand
Andreas Stjernen

Andreas Kolset Stjernen (født 30. juli 1988 i Levanger) er en norsk tidligere skihopper. Han er søn af tidligere skihopper Hroar Stjernen.

Karriere 
Andreas Stjernen vandt sin første medalje ved de norske mesterskaber i 2006, og han nåede i alt tretten nationale medaljer, heraf tre af guld. Han vandt sin første internationale seniormedalje, da han var med på det norske skihophold, der vandt VM-sølv i Lahti i 2017, og han var med til at vinde holdbronze ved VM i skiflyvning i Oberstdorf i 2018.

Han deltog efterfølgende ved vinter-OL 2018 i Pyeongchang, hvor hans individuelle resultat på lille bakke blev en femtendeplads og på stor bakke en ottendeplads. Han var desuden med på Norges hold på stor bakke, hvor han med et resultat på 274,4 point var med til at sikre sit land guldmedaljen med i alt 1098,5 point. De øvrige deltagere var Daniel-André Tande, Johann André Forfang og Robert Johansson.

I 2019 var han med til at vinde VM-bronze for blandede hold for Norge i Seefeld. Efter en ulykke ved et stævne i Finland besluttede han at afbryde sin aktive karriere senere samme år.

Referencer

Eksterne henvisninger 
 

Skihoppere fra Norge
Deltagere for Norge ved vinter-OL 2018
Olympiske mestre fra Norge
Ræling

En ræling er den øverste del af siden på en båd eller et skib.

Rælingen hjælper både med at holde vand væk fra dækket men bruges også til at holde gods og personer inde på dækket. Der er typisk lavet huller helt nede ved dækket, der gør det muligt for vand at løbe ud igen, således at man ikke fylder dækket op.

I både og på mindre skibe er der nogle gange lavet årehuller eller åregange i eller på rælingen, således at fartøjet kan ros ved brug af årer. I ældre tider kunne der også være åbninger eller luger i rælingen, hvor kanoner kunne stikkes ud for at beskyde enten som angriber eller forsvarer.

Referencer 

Skibsterminologi
SSP-samarbejdet

SSP-samarbejdet er i Danmark et samarbejde mellem skole, socialforvaltning og Politiet på kommunalt niveau. Formålet med samarbejdet er at forebygge kriminalitet blandt børn og unge. Samarbejdet blev startet i 1975 af Det Kriminalpræventive Råd og har siden fået deltagelse af flere aktører, såsom jobcentre, boligforeninger, idrætsforeninger og Kriminalforsorgen.

Referencer 

Kriminalitet i Danmark
Forebyggelse
Børn
Ungdom
Socialt arbejde
Etableret i 1975
Máté Lékai

Máté Lékaj (født 16. juni 1988) er en ungarsk håndboldspiller, som spiller i MVM Veszprém KC og for Ungarns herrehåndboldlandshold.

Hans første internationale slutrunde var VM håndbold 2011 i Sverige. 

Han deltog i OL 2012 i London.

Referencer

Eksterne henvisninger 

Håndboldspillere fra Ungarn
Olympiske håndboldspillere fra Ungarn
Deltagere for Ungarn ved sommer-OL 2012
Håndboldspillere ved sommer-OL 2012
Piccadilly Arcade

Piccadilly Arcade er en arkade, der går mellem Piccadilly og Jermyn Street i det centrale London. Arkaden blev åbnet i 1909 og er designet af Thrale Jell. Den er fredet.

Blandt arkadens butikker er skrædderforretningen Benson & Clegg, der flyttede dertil i 1976 fra Jermyn Street.

Se også 
 Arkade
 Burlington Arcade

Referencer

Eksterne henvisniger 
 
 
 Piccadilly Vaults
 Princes Arcade
 The Armoury of St. James's

Bygninger, konstruktioner og anlæg i London
Indkøbscentre
Etableret i 1909
Burlington Arcade

Burlington Arcade er en arkade i London, der går bagved Bond Street fra Piccadilly til Burlington Gardens. Den åbnede i 1819 og er forløber for 1800-tallets europæiske indkøbsgallerier og moderne indkøbscentre. Burlington Arcade blev opført til butikker med smykker og andre luksusgenstande. Det er en af Londons ældste arkader og blev opført, da arkader var et nyt butiksbyggeri, der skulle dække den voksende middelklasses behov.

I arkaden går der traditionelle vagter (beadles)  iført høj hat og diplomatfrakke, der er designet af Henry Poole & Co.

Se også 
 Arkade
 Piccadilly Arcade - arkade på den anden side af Picadilly

Referencer

Eksterne henvisniger 
 
 Official website
 Burlington Arcade 
 Burlington Arcade at the Survey of London
 The Victorian Web: Burlington Arcade

Bygninger, konstruktioner og anlæg i London
Indkøbscentre
Etableret i 1819
Gaston, greve af Eu

Gaston, greve af Eu (fransk: Louis Philippe Marie Ferdinand Gaston d’Orléans, comte d'Eu,) (født 28. april 1842 i Neuilly-sur-Seine, Hauts-de-Seine, Frankrig, død 28. august 1922 på Atlanterhavet på vej til Rio de Janeiro, Brasilien) var en fransk–brasiliansk prins.

Brasiliansk prinsgemal 
Prins Gaston var gift med den kejserlige prinsesse Isabel af Brasilien (1846 – 1821), der var den ældste datter af kejser Pedro 2. af Brasilien (1825 – 1891).

Forfædre 
Prins Gaston var søn af Ludvig Karl af Orléans, hertug af Nemours (1814 – 1896) og sønnesøn af kong Ludvig-Filip af Frankrig (1773 – 1850). 

Han var oldesøn af hertug Ludvig Filip af Orléans (Philippe Égalité), kong Ferdinand 1. af Begge Sicilier, Maria Karolina af Østrig og af regerende hertug Franz Friedrich af Sachsen-Coburg-Saalfeld.

Prins Gaston var tipoldesøn af hertug Ludvig Filip 1. af Orléans, kong Karl 3. af Spanien, kejser Frans 1. Stefan (Tysk-romerske rige) og kejserinde Maria Theresia af Østrig.

Han var også en efterkommer af den danske kongedatter Leonora Christina Ulfeldt og hendes gemal Corfitz Ulfeldt.

Huset Bourbon-Orléans
Huset Orléans-Bragança
Traralgon

Traralgon er en by beliggende i delstaten Victoria i det sydøstligste Australien. Byen blev grundlagt i 1840'erne, og har  indbyggere.

Byen har kystklima med en gennemsnitlig temperatur på cirka 20 grader, hvor det varmeste tidspunkt er årets tre første måneder.

Referencer

Eksterne henvisninger 

Byer i Victoria
Sausage Party

Sausage Party er en amerikansk animationskomedie fra 2016. Filmen er instrueret af Greg Tiernan og Conrad Vernon, skrevet af Seth Rogen, Evan Goldberg, Kyle Hunter og Ariel Shaffir, og har Rogen, Jonah Hill, James Franco, Kristen Wiig, Edward Norton og Michael Cera, Paul Rudd og Salma Hayek i hovedrollerne. Filmen er en parodi på Disneys, Pixars og Dreamworks animerede film.

Handling 

Pølsen Frank (Seth Rogen), søger sandheden om sin eksistens. Etter at have faldet ud af en handlevogn, tager pølsen og hans nye venner ud på en farefuld rejse gennem supermarkedet for at finde tilbage til deres del af butikken før salget for den amerikanske nationaldag.

Rolleliste 

 Seth Rogen – Frank / Sergeant Pepper
 Kristen Wiig – Brenda Bunson
 Jonah Hill – Carl
 Bill Hader – Firewater / Tequila / El Guaco
 Michael Cera – Barry
 James Franco – Druggie
 Danny McBride – Honningssenap
 Craig Robinson – Mr. Grits
 Paul Rudd – Darren
 Nick Kroll – Douche
 David Krumholtz – Kareem Abdul Lavash
 Edward Norton – Sammy Bagel Jr.
 Salma Hayek – Teresa del Taco
 Anders Holm – Troy
 Lauren Miller – Camille Toh
 Harland Williams – Ketchupflaske
 Conrad Vernon – toiletpapirsrulle
 Greg Tiernan – Irlandsk kartoffel / Nudelsuppe
 Scott Underwood – Twink / Pizza / Tuggummi
 Ian James Corlett – Æble / Fransk Lakrits / Relish / Hundemad
 Vincent Tong – Pislitz Chips / Juice / Jamaicansk rom
 Sam Vincent –Pop Tar

Referencer

Eksterne henvisninger 
 

Amerikanske film fra 2016
Komediefilm fra USA
Animationsfilm fra USA
Eventyrfilm fra USA
Film fra Columbia Pictures
Langangsfjorden

Langangsfjorden er en fjord i Porsgrunn kommune i Vestfold og Telemark   fylke i Norge. Den er omkring 7  km fra fjorden mellem Siktesøya og Håøya til landsbyen Langangen. Største ø i fjorden er Bukkøya.

Kilder og henvisninger

Fjorde i Vestfold og Telemark 
Porsgrunn
Heinrich Christopher von Pultz

Heinrich (Henrik) Christopher von Pultz (1660-1697) var dansk officer og blev hjemsendt med rang af oberstløjtnant. Blev d. 11. maj 1686 optaget i den danske adel, og blev dermed stamfader til den ældste af to linjer af adelige von Pultz. En linje som døde ud med Mette Sophie Brun (født von Pultz) i 1760. Den yngste af de to linjer af adelige von Pultz (som blev adelige d. 3, januar 1693) løb dog videre og havde ritmester Hans Henrik Friderich von Pultz som stamfader.

Oberstløjtnant Heinrich Christopher von Pultz blev født i 1660 i Saksen, Tyskland og døde omkring d. 20. november 1697. Han er bror til ritmester Hans Henrik Friderich von Pultz.

Familie

Ægteskab 
Heinrich Christopher von Pultz blev gidt med Mette Sophie von Pultz (født Ottesdatter Skade) i 1690. Sammen fik de 3 børn.

Parret fik ingen børnebørn, hvorfor slægtslinjen døde ud med Heinrich Christophers datter Mette Sophie Brun (født von Pultz) i 1760.

Børn - med Mette Sophie 

 Sophie Amalie von Pultz (f. 19 jan. 1690, d. 19 jan. 1711 - 21 år)
 Mette Sophie von Pultz, til Kjølberg (f. 22 jul. 1697, d. 1760 - 62 år)
 Agnete Margrethe von Pultz (f. 1702, d. 4 jul. 1726 - 24 år)

Militær 
Heinrich Christopher von Pultz var officer i Hæren og blev få år før sin død udnævnt til oberstløjtnant. Han gjorde tjeneste fra 1680 til sin død i 1697.

I perioden efter udnævnelse til major i 1693, havde han fået tildelt rejsepas til at gøre tjeneste for fremmede potentater. Heinrich Christopher gjorde sidst tjeneste i Frankrig og kom i 1691 retur sammen med Christian Gyldenløwe (Güldenlöwe).

Karriere 

 1680 - Fænrik ved Akershusiske Nationale Infanteriregiment
 1682 - Premierløjtnant
 1684 - Premierløjtnant ved Løwendals Dragoner
 1686 - Kaptajn ved Marschalls Dragoner
 1692 - Kaptajn ved Rhodes Dragoner
 1693 - Major ved Marschalls Dragoner
 1693-1691 - Tjeneste for fremmede potentater, bl.a. i Frankrig
 1695 - Oberstløjtnant

Ejerskab og besiddelser 

 ?-1697 - Kjølberg Herregård i Norge

Referencer

Eksterne henvisninger 
 Finnholbek.dk - Henrich Christopher von Pultz - https://finnholbek.dk/getperson.php?personID=I57597&tree=2
 Wikipedia Norge - Kjølberg Herregård - Kjølberg Herregård

Von Pultz
Officerer fra Danmark
Adel fra Danmark
Oberstløjtnant
Håøya (Porsgrunn)

Håøya er en 2.4 km². stor ø der ligger mellem Mørjefjorden og Langangsfjorden helt sydøst i Porsgrunn kommune i Vestfold og Telemark fylke i Norge.

Øen er stejl og frodig, med flere gode badesteder. Her findes løvskove, strandenge og gamle blomsterenger. Store dele af øen (1.8 km² er beskyttet som naturreservat. Området har en rig flora og en interessant fuglefauna med en række ynglende rovfuglarter, hvorav flere er rødlistede. I nord er der forbindelse til fastlandet via en gangbro.

De første mennesker bosatte sig på Håøya for mange tusind år siden, i stenalderen, og der er fundet mængder af flinteredskaper og skår efter lerkar fra denne periode.

Øens grænse til Mørjefjorden i øst kan tyde på at det ifølge Snorres beretning var her omkring Olav den hellige, i det store søslag ved Nesjar, besejrede Svend Jarl palmesøndag 1016.

Op gennem tiden har der været mange fastboende på øen, og i perioden 1902-1947 havde øen egen skole.

Kilder og henvisninger 

Øer i Vestfold og Telemark
Porsgrunn
Bank Norwegian

Bank Norwegian AS er en norsk internetbank, der tilbyder lån, kreditkort og opsparingskonto til forbrugerne. Virksomheden blev grundlagt i november 2007 og har hovedkontor i Fornebu, Norge.

Historie 
Bank Norwegian blev etableret i Oslo i 2007, som en støtteplatform for Norwegian Air Shuttle’s loyalitetsprogram, Norwegian Reward. Senere samme år fik de banklicens og blev etableret som en digital bank.

I 2013 ekspanderede banken til Sverige, og fortsatte i 2015 med videre vækst i Norden, da banken åbnede i Danmark og Finland. Udviklingen fortsatte i Europa i 2021 med lancering i Tyskland og Spanien. I november 2021 blev den svenske bank Nordax AB eneejer af Bank Norwegian og i november fusionerede de to banker, og Bank Norwegian blev en filial af Nordax Bank AB.

Noter

Eksterne henvisninger 
 Bank Norwegian

Banker fra Norge
Etableret i 2007
Selskaber noteret på Oslo Børs
Virksomheder i Oslo
Potentat

Potentat betyder (enevældig) magthaver; fremtrædende eller indflydelsesrig person.

Henvisninger og kilder 

 Den Danske Ordbog - Potentat - https://ordnet.dk/ddo/ordbog?query=potentat

Ord og vendinger
Alfies Antique Market

Alfies Antique Market, ofte omtalt som Alfies, er et stort indendørs marked, der ligger på Church Street i området Lisson Grove i London, England. Bygningen rummer over 75 stader, der handler med antikviteter, inklusive sølv, møbler, smykker, malerier, keramik, glas og vintagetøj.

Kunder på markedet har inkluderet designerne Tom Dixon, Nina Campbell, Jasper Conran og Kelly Hoppen.

Historie 
Alfies blev åbnet af Bennie Gray i 1976, hvor det var indrettet i en edvardiansk bygning hvor Jordans department store tidligere havde ligget. Der er foretaget flere renoveringer af bygningen, heriblandt en udvidelse i 1988. Komplekset omfatter i dag omkring 3.300 m2 fordelt på fem etager. The Quad åbnede i 2005, og fokuserer på moderne design fra de sidste 100 år.

Referencer

Eksterne henvisninger 
 

City of Westminster
Bygninger, konstruktioner og anlæg i London
Etableret i 1976
Den Nationale Operative Stab

National Operativ Stab (NOST) er et samarbejde på højeste niveau mellem myndigheder i Danmark, Færøerne og Grønland. Stabens hovedopgave er at skabe overblik, så regering og andre myndigheder har et tilstrækkeligt grundlag til at træffe beslutninger. National Operativ Stab er forpligtet til at afholde minimum én alarmeringsøvelse hvert halve år. Rigspolitiet koordinerer arbejdet.

NOST aktiveres for eksempel ved: 

 større ulykker
 katastrofer
 terrorangreb
 cyberangreb
 statsbesøg
 topmøder

NOST blev oprettet i 2005 af regeringen i forbindelse med tsunamien i Thailand som en del af forsvarsforliget.

Medlemmer 
De faste medlemmer af NOST er:

Rigspolitiet
Politiets Efterretningstjeneste
Værnsfælles Forsvarskommando
Forsvarets Efterretningstjeneste
Center for Cybersikkerhed
Beredskabsstyrelsen
Sundhedsstyrelsen
Trafikstyrelsen
Styrelsen for Forsyningssikkerhed
Udenrigsministeriet

Andre myndigheder indkaldes efter behov. For eksempel indkaldes DMI ved storme.

Aktiviteter 
NOST er for eksempel trådt sammen ved:

Togulykken på Storebæltsforbindelsen 2019
 Tørken i sommeren 2018
 Tsunamien på Grønland 2017
Angrebet på Krudttønden 2015
 Askeskyen, der lammede flytrafikken 2010
COP15 / FN's Klimakonference 2009
Udbrud af COVID-19 i Wuhan 2019-2020
Gaslækagerne i Østersøen 2022.
Stormfloden 2023.

Referencer

Eksterne henvisninger 
Den Nationale Operative Stab (NOST) – på Beredskabsinfo.dk 
Se hvad National Operativ Stab (NOST) er – video fra Beredskabsstyrelsen på YouTube

Danske myndigheder
Katastrofer
Beredskabstjenester
Maître Gims

Gandhi Djuna (født 6. maj 1986 i Kinshasa, DR Congo), bedre kendt under kunstnernavnet Maître Gims, er en congolesisk-født fransk rapper og sanger. Hans familie flyttede til Paris, Frankrig, da han var to år gammel.

En af hans kendte singler er “Est‐ce que tu m’aimes?” som han udgav i 2016.

Referencer 

 

Rappere fra Frankrig
Sangere fra Demokratiske Republik Congo
Nedim Yasar

Nedim Yasar (født 1987, død 20. november 2018) var et tidligere dansk bandeleder Han stiftede banden ”Los Guerreros”, som var en støtteklub for en højtstående bandidosrocker. Til sidst i hans liv var han radiovært på Radio24syv. Den 20. november 2018 blev han ramt af 2 skud i hovedet, mens han sad i sin bil. Politiet bekræftede senere, at han var død af sine skudsår.

Nedim er begravet på en muslimsk gravplads i Brøndby efter en ceremoni i Alaadin-moskeen i Albertslund.

Yasar var en del af bandemiljøet, fra han var 15 til 25 år, men efter at have afsonet en dom meldte han sig til et exitprogram for bandemedlemmer. Han læste til pædagog, da han havde en drøm om at hjælpe kriminalitetstruede og udsatte unge. 

Den 6. oktober 2021 blev Alexander Findanis fra rockerklubben Satudarah af Højesteret straffet med fængsel på livstid for drabet.

Referencer 

Bandemedlemmer
Radioværter fra Danmark
Personer der er blevet myrdet
Viksfjorden

Viksfjorden (også skrevet Viksfjord) er en lille fjordarm til Larviksfjorden i Larvik kommune Vestfold og Telemark   fylke i Norge, fem kilometer fra Larvik bys centrum.

Fjorden har indløb mellem Malmøya og Hummerberget ved Rekkevik, og går seg omtrent syv kilometer mod nordøst forbi Vikerøya. Vikerøya deler Viksfjord i to og den østlige del hedder Kolladjupet, mens den nordlige hedder Varillfjorden. Varillfjorden har en længde på omtrent to kilometer, og på det smalleste er den kun omtrent to meter bred mellem Vikerøya og fastlandet.

Området var indtil 1988 en del af den tidligere Tjølling kommune.

Kaupang i Skiringssal var en handelsplads som lå ved Kaupangkilen i Viksfjord. Kaupangen betragtes som Norges første by. Baseret på udgravninger  antages det at der i 800-tallet kan det have boet mere end  200 mennesker der.

Kilder og henvisninger

Fjorde i Vestfold og Telemark
Larvik
Mefjorden (Sandefjord)

Mefjorden er en cirka 9 kilometer lang fjord i Sandefjord kommune i Vestfold og Telemark fylke i Norge. Den ligger mellem Østerøya og Vesterøya.

Mefjorden har en række mindre holme og skær, og er et populært område for sejlere om sommeren. Langs en stor del af kystlinjen er der hytter som ligger  helt ned i vandkanten. Flere af holmene har også hytter, blandt andet Grindholmen, Storholmen og Brattholmen.

Kilder og henvisninger

Fjorde i Vestfold og Telemark
Sandefjord